
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 135 

9 Φεβρουάριου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ορίων αιγιαλού και παραλίας στην περιο¬ 
χή «Βρυσόμυλος» Δήμου Γαργαλιάνων Ν. Μεσση¬ 
νίας, προ ιδιοκτησίας Γεωργίου Αδαμόπουλου και 


Αντωνίου Νικητόπουλου. 1 

Τροποποίηση εγκεκριμένου Σχεδίου Πόλεως Πατρών, 
στο Ο.Τ. 1499Βτου Δήμου Πατρέων (Ν. Αχαΐας)... 2 


ΑΠΟΦΑΣΕΙ Σ 

Αριθ. οικ. 16699 (1) 

Καθορισμός ορίων αιγιαλού και παραλίας στην περιοχή 
«Βρυσόμυλος» Δήμου Γαργαλιάνων Ν. Μεσσηνίας, 
προ ιδιοκτησίας Γεωργίου Αδαμόπουλου και Αντωνίου 
Νικητόπουλου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Ν. 2971 / 2001 υπό τον τίτλο «Αιγια- 
λός, παραλία και άλλες διατάξεις» (Φ Ε.Κ 285 τ. 
Α'/19.12.2001). 

2. Τις διατάξεις του Ν. 3200/1955 «περί διοικητικής α- 
ποκεντρώσεως», όπως τροποποιήθηκαν και ισχύουν σή¬ 
μερα μετά Ν.Δ. 532/1970, Β.Δ. 704/1970, Β.Δ. 192/1972, 
ΠΔ. 71/1984, Π.Δ. 347/1986, Ν. 2026/1992 και Π.Δ. 
97/1993. 

3. Τις διατάξεις του άρθρου 19, παράγραφος 5 του Ν. 
2344/1995, του άρθρου 52 παράγραφος 6 του Ν. 
2218/1994, του άρθρου 4 παράγραφος 7 του Ν. 
2240/1994, δυνάμει των οποίων αρμοδιότητες του Υ¬ 
πουργείου Οικονομικών που είχαν μεταβιβαστεί στους α¬ 
νακλητούς Νομάρχες, είχαν περιέλθει στον Περιφερεια¬ 
κό Διευθυντή, σε συνδυασμό με τις διατάξεις του άρθρου 
14 παράγραφος 2 του Ν. 2399/1996, δια των οποίων κα- 
τηργήθησαν οι θέσεις Περιφερειακών Διευθυντών και οι 
αρμοδιότητες αυτών είχαν πλέον περιέλθει στον Γενικό 
Γραμματέα της Περιφέρειας και ασκούνται από τον Ανα¬ 
πληρωτή Περιφερειακό Διευθυντή. 


4. Τις διατάξεις του τετάρτου εδαφίου της παραγράφου 
2 του άρθρου 1 και της παραγράφου 6 του ίδιου άρθρου 
του Ν. 2503/1997 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (ΦΕΚ 107 τ.Α' / 1997), σύμφώ- 
νως προς τις οποίες οι περιφερειακές Υπηρεσίες του Υ¬ 
πουργείου Οικονομικών, οι οποίες συγκροτούσαν, ομού 
με άλλες, την Περιφερειακή Διοίκηση του Νομού, δεν υ- 
πήχθησαν στην ενιαία οργανική μονάδα της Περιφέρειας 
ούτε καταργήθηκαν, αλλά αποτελούν από 1.9.1997, Υπη¬ 
ρεσίες του Υπουργείου Οικονομικών. 

5. Το υπ’ αριθμ. 28979/31.10.1997 έγγραφο της Δ/νσε- 
ως Διοικήσεως και Αποκεντρώσεως, σύμφώνως προς το 
οποίο οι αρμοδιότητες του Γενικού Γραμματέως της Πε¬ 
ριφέρειας επί θεμάτων αρμοδιότητος του Υπουργείου Οι¬ 
κονομικών, μετεφέρθησαν από 1.9.1997 στον Υπουργό 
Οικονομικών. 

6. Την υπ’ αριθμόν 14650/Δ 10685/17.3.2004 (ΦΕΚ 519 
τ. Β’/17.3.2004) κοινή απόφαση του Πρωθυπουργού και Υ¬ 
πουργού Οικονομίας και Οικονομικών «περί καθορισμού 
αρμοδιοτήτων των Υφυπουργών Οικονομίας και Οικονο¬ 
μικών». 

7. Τις διατάξεις του Ν. 3220/2004 (ΦΕΚ 15 τ. Α'/2004), ι¬ 
δία δε εκείνη του άρθρου 46, παράγραφος 21, δυνάμει 
της οποίας, από 10.4.2004 αρμοδιότητες του Υπουργού 
Οικονομίας και Οικονομικών, οι οποίες ανήκαν ή είχαν με¬ 
ταβιβαστεί στους ανακλητούς Νομάρχες μέχρι ενάρξεως 
λειτουργίας των Νομαρχιακών Αυτοδιοικήσεων και αφο¬ 
ρούν θέματα των Υπηρεσιών του Υπουργείου Οικονομίας 
και Οικονομικών, που εξαιρέθηκαν από την κατάργηση με 
τις διατάξεις της παραγράφου 2 του άρθρου 39 του Ν. 
2218/1994, περιέρχονται στον Γενικό Γραμματέα της οι¬ 
κείας Περιφέρειας, εκτός θεμάτων Υ.Δ.Ε. 

8. Την υπ’ αριθμ. 1063649 / 790 / Α0006 / 3.8.2004 α¬ 
πόφαση του Υπουργού Οικονομίας και Οικονομικών, ι¬ 
δίως δε την περίπτωση (μβ) του κεφαλαίου (Β) της εν λό¬ 
γω. 

9. Την από 10.2.2004 έκθεση της επιτροπής καθορισμού 
των ορίων αιγιαλού και παραλίας, η οποία συγκροτήθηκε 
κατά την πρόβλεψη του άρθρου 3 του Ν. 2971/2001 δυ¬ 
νάμει της αποφάσεως υπ’ αριθμ. Πρωτ. 1611/2.4.2002 ως 
ετροποποιήθη διά των ομοίων 3972/12.8.2002 και 
353/23.1.2004 της Προϊσταμένηςτης Οικονομικής Επιθε- 
ωρήσεως Πελοποννήσου, που καθόρισετα όρια αιγιαλού 

και παραλίας στην περιοχή του θέματος, επί του από Αυ- 
γούστου 2003 τοπογραφικού διαγράμματος μιας (1) πι- 
νακίδος, που συνέταξε ο Τοπογράφος Μηχανικός Νικό¬ 
λαος Αναστασόπουλος, ήλεγξε και εθεώρησε ο ασκών 
καθήκοντα Προϊσταμένου της Κτηματικής Υπηρεσίας Ν. 
Μεσσηνίας Τοπογράφος Μηχανικός Βλάχος Γεώργιος 
και είναι κλίμακας 1:1.000. 

10. Τη σύ μφωνη γνώμη του αρμοδίου γνωμοδοτικού ορ¬ 
γάνου, Γενικού Επιτελείου Ναυτικού/Δνση Α2/Τμήμα Ιε, 
όπως αυτή έχει διατυπωθεί δια του υπ’ αριθ. Πρωτ. 
Φ.544.5/459/04/Σχ.627/13.5.2004 εγγράφου του. 

11. Το υπ’ αριθμ. 40/27.7.2004 έγγραφο της Γενικής 
Γραμματείας της Κυβέρνησης, αναφορικώς προς τις 
προϋποθέσεις του άρθρου 9 παρ. 1 του Ν. 2971/2001, επί 
των οποίων γίνεται μνεία των εξής: 

α) Η μορφολογία της ακτής είναι καθ’ όλο το μήκος α¬ 
πόκρημνη και βραχώδης, με τον οφρύ του βραχώδους 
πρανούς αφίστάμενο υψομετρικά από στάθμης θαλάσ¬ 
σης κατά προσέγγιση από 5,00 μέτρα ανατολικώς έως 
15,00 μέτρα βορειοδυτικώς. Η σύσταση του εδάφους μα¬ 
κροσκοπικούς φαίνεται ως μαργαϊκή με πετρώματα φλύ¬ 
σχη. Το φυσικό όριο βλάστησης παρατηρείται και διήκει 
ως έγγιστα κατά ρήκος της γραμμής αιγιαλού. 

β) Δεν υπάρχουν επισήμως, ιδιαπέρως καταγεγραμμέ- 
νοι φυσικοί πόροι σπιν περιοχή. 

γ) Η ακτή εκτιμάται ότι υπόκειται σε βραδεία διάβρωση 
συνεπεία της επ’ αυτής εκσπάσεως του κυματισμού. Ως 
συνέπεια των μετεωρολογικών φαινομένων στην περιο¬ 
χή, σε συνάρτηση με την σύσταση του εδάφους, μπορεί 
να χαρακτηρισθεί η παρατηρούμενη διάβρωση της α¬ 
κτής, ενώ φερτές ύλες κομιζόμενες εκ της χέρσου από 
χείμαρρους, δεν δύνανται να να προκαλέσουν προσαμ¬ 
μώσεις ικανές να δημιουργήσουν φαινόμενο παλαιού αι- 
γιαλού. 

δ) Ο εγγύς της ακτής πυθμένας είναι αμμώδης. 

ε) Ο κύριος τομέας ανάπτυξης του κυματισμού σε σχέ¬ 
ση με το μέτωπο της ακτής στην περιοχή, αφορά την νό¬ 
τια και νοτιοδυτική κατεύθυνση, από όπου οι πνέοντες ά¬ 
νεμοι προκαλούν τους μέγιστους κυματισμούς, παρά το 
γεγονός ότι οι στατιστικώς κυρίως πνέοντες άνεμοι στην 
περιοχή είναι βόρειοι -βορειοδυτικοί. 

στ) Στο αρχείο της Κτηματικής Υπηρεσίας, δεν υπάρ¬ 
χουν φάκελλοι σχετικοί με αδειοδοτήσεις έργων επί αι- 
γιαλού και θαλάσσης, κατά τα πρόίσχύσαντα άρθρα 8, 9 
και 12του Α. Ν. 2344/1940 και 12 και 14του Ν. 2971/2001, 
όμως, δεν δεπιστώθη ύπαρξη δομικών έργων επί της υπό 
καθορισμόν ακτής. 

ζ) Στην υπό καθορισμό ορίων αιγιαλού και παραλίας πε¬ 
ριοχή, δεν υφίσταται μηδέ εκκρεμεί έγκριση πολεοδομο- 
κής μελέτης και δεν υπάρχουν ιδιαίτερες χωροταξικές 
κατευθύνσεις. 

η) Στην περιοχή δεν υπάρχουν καταγεγραμμένα Δημό¬ 
σια Κτήματα, όμως μνείας άξια τυγχάνει η γειτονία της με 
τον προσφάτως διανοιχθέντα οδικό περιφερειακό δακτύ¬ 
λιο του Νομού Μεσσηνίας. 

ι) Η περιοχή δεν είναι κηρυγμένη ως προστατευόμενη 
και καθ’ α είναι γνωστά, δεν διαθέτει ευπαθή οικοσυστή¬ 
ματα, αποφασίζουμε: 

Την επικύρωση της από 10.2.2004 έκθεσης της επιτρο¬ 
πής του άρθρου 3 του Ν. 2971 / 2001, καθώς και του από 
Αυγούστου 2003 τοπογραφικού διαγράμματος μιας (1) 
πινακίδος, του Τοπογράφου Μηχανικού Νικολάου Ανα- 
στασόπουλου κλίμακας 1:1.000 το οποίο τη συνοδεύει, 


καθοριζομένων τοιουτοτρόπως, γραμμής αιγιαλού υπό 
στοιχεία διαγράμματος Α1, Α2, Α3, Α4, Α5, Α6, Α7, Α8, Α9, 
Α10, Α11, Α12, Α13 και Α14 δέκα τεσσάρων (14) συνολι- 
κώς σημείων και γραμμής παραλίας υπό στοιχεία δια¬ 
γράμματος Π1, Π2, Π3, Π4, Π5, Π6, Π7, Π8, Π9, ΠΙΟ, Π11, 
Π12, Π13 και Π14 δεκατεσσάρων -(14) επίσης σημείων. 
Το εύρος της δημιουργούμενης ζώνης παραλίας ανέρχε¬ 
ται σε δέκα (10) μέτρα. 

Δε διαπιστώθηκε η ύπαρξη παλαιού αιγιαλού, σύμφωνα 
με τις προβλέψεις των άρθρων 5 και 6 του Ν. 2971 / 2001 
και της Γνωμοδότησης υπ’ αριθμ. 207/2001 του Νομικού 
Συμβουλίου του Κράτους. 

Η παρούσα απόφαση μαζί με τα προαναφερόμενα, έκ¬ 
θεση και διάγραμμα, να δημοσιευθούν στην Εφημερίδα 
της Κυβερνήσεως. 

Τρίπολη, 16 Νοεμβρίου 2004 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ 
ΑΙΓΙΑΛΟΥ ΚΑΙ ΠΑΡΑΛΙΑΣ 
στη θέση «Βρυσόμυλος» Δ.Δ. Γαργαλιάνων, 

Δήμου Γ αργαλιάνων Νομού Μεσσηνίας 

Η κάτωθι υπογεγραμμένη επιτροπή, αρμόδια για τον δι¬ 
οικητικό καθορισμό ορίων αιγιαλού και παραλίας, σύμ¬ 
φωνα με το άρθρο 3του Ν. 2971/2001 «Αιγιαλός, παραλία 
και άλλες διατάξεις», συγκροτηθείσα δυνάμει της απο- 
φάσεως υπ’ αριθμ. Πρωτ. 1611/2.4.2002 της Προϊσταμέ- 
νηςτης Οικονομικής Επιθεώρησης Πελοποννήσου, όπως 
η εν λόγω απόφαση τροποποιήθηκε δυνάμει των υπ’ α- 
ριθμ. Πρωτ. 3972/12.8.2002 και υπ’ αριθμ. Πρωτ. 
353/23.1.2004 ομοίων και αποτελείται από τους απο τους: 

1. Βλάχο Γεώργιο, Τοπογράφο Μηχανικό ΠΕ/Α' εκπλη- 
ρούντα καθήκοντα Προϊσταμένου της Κτηματικής Υπηρε¬ 
σίας Ν. Μεσσηνίας. 

2. Κυβέλου Βασιλική, Πολιτικό Μηχανικό, υπάλληλο της 
ΤΥΔΚ Ν. Μεσσηνίας. 

3. Σμύρνή Αργύριο, Ανθυποπλοίαρχο Λ.Σ., Υπολιμενάρ- 
χη Πύλου, επειδή κωλύεται ο Λιμενάρχης. 

4. Κουρή Ελένη, Τοπογράφο Μηχανικό, Αναπ/τριατης 
Διευθύντριας της Δ/νσης ΠΕ.ΧΩ.ΠΟ. της Νομαρχιακής 
Αυτοδιοίκησης Μεσσηνίας, επειδή κωλύεται η Διευθύ¬ 
ντρια. 

5. Αθανασούλη Ιωάννη, Πολιτικό Μηχανικό, της Δ/νσης 
ΠΕ.ΧΩ. Πελοποννήσου, ο οποίος αναπληρώνει τον κω¬ 
λυόμενο Διευθυντή της εν λόγω Δ/νσης. 

Συνήλθε σήμερα, 10 Φεβρουάριου 2004, ημέρα Τρίτη, 
στα Γ ραφεία της Κτηματικής Υπηρεσίας Νομού Μεσση¬ 
νίας, προκειμένου να εξετάσει το θέμα του καθορισμού ο¬ 
ρίων αιγιαλού και παραλίας στην περιοχή «Βρυσόμυλος» 
Γαργαλιάνων του Δήμου Γαργαλιάνων Ν. Μεσσηνίας, 
προ ιδιοκτησίας Νικητοπούλου Αντωνίου. 

Αφού έλαβε υπόψη: 

α) Τις διατάξεις του Ν. 2971/2001 με τίτλο «Αιγιαλός πα¬ 
ραλία και άλλες διατάξεις», διά των οποίων αντικατεστά- 
θησαν οι διατάξεις του Α.Ν. 2344/1940. 

β) Το από Αυγούστου 2003τοπογραφικό διάγραμμα, το 
οποίο συνέταξε ο Τοπογράφος Μηχανικός Αναστασό¬ 
πουλος Νικόλαος (Α.Μ. Τ.Ε.Ε. 47985) και ήλεγξε και θεώ¬ 
ρησε ο ασκών καθήκοντα Προϊσταμένου της Κτηματικής 

Υπηρεσίας Τοπογράφος Μηχανικός Βλάχος Γεώργιος 
την, αποτελείται από μία (1) πινακίδα, είναι δε κλίμακας 
1 : 1 . 000 . 

γ) Την περί αιγιαλού και παραλίας δικαστική και διοικη¬ 
τική νομολογία, καθ’ ην έκταση είναι γνωστές στην επι¬ 
τροπή. 

δ) Τη διαμόρφωση της ακτής, όπως αυτή προκύπτει α¬ 
πό το οικείο διάγραμμα. 

ε) Το γεγονός ότι το προ της υπό καθορισμόν περιοχής 
ανάπτυγμα ανοικτής θαλάσσης είναι μεγάλο και η ακτή εί¬ 
ναι κρημνώδης, υποκείμενη σε διαρκή διάβρωση, λόγω 
και της συστάσεως του εδάφους. 

στ) Την από 29.8.2003 αίτηση του Νικητοπούλου Αντω¬ 
νίου, προς την Κτηματική Υπηρεσία. 

ζ) Την υπ’αριθμ, 3/20.8.2003 Διπλότυπη απόδειξη πα¬ 
ροχής Υπηρεσιών του συντάξαντος το διάγραμμα μηχα¬ 
νικού, προς τον αιτούντα. 

η) Την εισήγηση του εκτελούντος καθήκοντα Προϊστα¬ 
μένου της Κτηματικής Υπηρεσίας Γ. Βλάχου, αποφασίζει 
όπως εισηγηθεί 


Ιον. Τον επί του ως άνω διαγράμματος καθορισμό της 
γραμμής του αιγιαλού, σύμφωνα με τις αρχικές επί του ε¬ 
δάφους διαπιστώσεις, με κόκκινη πολυγωνική γραμμή Α1, 
Α2, Α3, Α4, Α5, Α6, Α7, Α8, Α9, Α10, Α11, Α12, Α13 και Α14 
δέκα τεσσάρων (14) συνολικώς σημείων. 

2ον. Τη δημιουργία ζώνης παραλίας, ανάντη της γραμ¬ 
μής αιγιαλού και σε συνέχεια αυτής, καθοριζόμενη με κί¬ 
τρινη πολυγωνική γραμμή Π1, Π2, Π3, Π4, Π5, Π6, Π7, Π8, 
Π9, ΠΙΟ, Π11, Π12, Π13 και Π14, δέκα τεσσάρων (14) συ¬ 
νολικώς σημείων, εις τρόπον ώστε, να δημιουργείται καθ’ 
όλο το μήκος της υπό καθορισμόν ακτής, ενιαίο εύρος ζώ¬ 
νης παραλίας δέκα (10) μέτρων. 

3ον. Δε διαπιστώθηκε η ύπαρξη παλαιού αιγιαλού, σύμ¬ 
φωνα με τις προβλέψεις των άρθρων 5 και 6 του Ν. 
2971/2001 και της υπ’ αριθμόν 207/1994 Γνωμοδότησης 
του Ν.Σ.Κ. 

Η Επιτροπή 

ΓΕΩΡΓΙΟΣ ΒΛΑΧΟΣ, Β. ΚΥΒΕΛΟΥ - ΚΟΚΚΑΛΗ, 
ΑΡΓΥΡΙΟΣ ΣΜΥΡΝΗΣ, ΕΛΕΝΗ ΚΟΥΡΗ, 
ΙΩΑΝΝΗΣ ΑΘΑΝΑΣΟΥΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 17792 (2) 

Τροποποίηση εγκεκριμένου Σχεδίου Πόλεως Πατρών, 
στο Ο.Τ. 1499Βτου Δήμου Πατρέων (Ν. Αχαΐας). 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Τις δ/ξειςτου Νομοθ. Δ/τοςτης 17.7.1923, όπως με¬ 
ταγενέστερα τροποποιήθηκαν - συμπληρώθηκαν και ειδι¬ 
κότερα τα άρθρα 1,2,3, 9,11,21,29 και 70 αυτού. 

2. Τις δ/ξειςτου κεφ. II του Π.Δ. 3.4.1929 που διατηρή¬ 
θηκαν σε ισχύ με το άρθ. 31, παρ. 3, του Ν. 1557/1985. 

3. Την Εγκ. 43511/161/55/13.6.1988 του ΥΠΕΧΩΔΕ. 

4. Τις δ/ξεις του άρθρου 10 του Ν. 3044/2002 (ΦΕΚ 
197Α’), περί άσκησης πολεοδομικών αρμοδιοτήτων. 

5. Την Χ4694/1989 (ΦΕΚ 315Δ/24.5.1989) και την 
14/14.2.2003 Αποφάσεις Νομάρχη Αχαΐας με τις οποίες ε- 
γκρίθηκε η αναθεώρηση του σχεδίου πόλεως Πατρών πε¬ 
ριοχής Β Φάσης Αρκτικής πλευράς του Δήμου Πατρέων 
και τροποποιήθηκε αντίστοιχα. 

6. Το υπ’ αρ. 18704 / 8.11.2004 έγγραφο της Περιφέρει¬ 
ας Δυτικής Ελλάδος, με το οποίο δηλώνει ότι ελήφθησαν 
νομότυπα οι αποφάσεις του Δ.Σ. του Δήμου Πατρέων που 
αφορούν την τροποποίηση του Ο.Τ. 1499β του σχεδίου 
πόλεως Πατρών. 

7. Την υπ’ αριθ. 16255/17.11.2004 εισήγηση της Δ\νσης 
Πολ/μίας και Περ/ντος Ν.Α. Αχαΐας, προς το ΣΧΟΠ Ν. Α- 
χαΐας. 


8. Το υπ’ αριθ. 12/ 8.10.2004,Θέμα 2,πρακτικό του 
ΣΧΟΠ Ν. Αχαΐας, με το οποίο γνωμοδοτεί ομόφωνα υπέρ 
της τροποποίησης του Ο.Τ. 1499β του σχεδίου πόλεως 
Πατρών, σύμφωνα με την πρόταση του Δήμου Πατρέων 
και την εισήγηση της Δ/νσης Πόλ/μίας και Περ/ντος, απο¬ 
φασίζουμε: 

1. Εγκρίνεται η συνημμένη τροποποίησης του Ο.Τ. 
1499β του σχεδίου πόλεως Πατρών, με την δημιουργία 
δρόμων, διασφαλίζοντας κατά το δυνατόν την συνέχεια 
των κοινοχρήστων οδών, την ασφάλεια της κυκλοφορίας 
και την βελτίωση των συνθηκών διαβίωσης των κατοίκων 
της περιοχής, όπως συγκεκριμένα αυτή απεικονίζεται στο 
συνημμένο ρυμοτομικό διάγραμμα κλ. 1/500. 

2. Η παρούσα με το συνοδευτικό της διάγραμμα να δη- 
μοσιευθεί στην Εφημερίδα της Κυβερνήσεως, οπότε και 
αρχίζει η ισχύς της. 

3. Από τις δ/ξεις της παρούσης δεν προκαλείται δαπάνη 
σε βάρος του κρατικού προϋπολογισμού. 

4. Προκαλείται δαπάνη 114.953,70 ευρώ σε βάρος του 
αρμόδιου ΟΤΑ (Δήμου Πατρέων). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 7 Δεκεμβρίου 2004 
Ο Νομάρχης 

ΔΗΜΗΤΡΗΣ ΚΑΤΣΙΚΟΠΟΥΛΟΣ 




ΤΡΟΠΟΠΟΙΗΣΗ ΡΥΜΟΤ. ΣΧ. ΠΟΑΕΩΣ 

ΣΥΜΦΩΝΑ ΜΕ ΤΗΝ ΥΙΓΑΡ1ΘΜ. _ ΑΠΟΦΑΣΗ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















